Krai Chabarovsk

De krai Chabarovsk (Russisch: Хабаровский край; Chabarovski krai) is e krai (e federoal subject) van Rusland met 'n ippervlakte van 785.730 km². 't Makt dêel uut van 't Federoal District Verre Ôostn. 't Administratief center van de krai is de stad Chabarovsk.

De krai Chabarovsk grenst in 't nôordn an d'n oblast Magadan, in 't westn an Jakoetië en an d'n oblast Amoer, en in 't zuudn an 't Joods Autonoom Oblast, China en de krai Primorje. De Zêe van Ochotsk ligt in 't ôostn. 

De krai ligt grôotndêels in 't lêeger stroomgebiëd van de riviere de Amoer, moar omvat ook e grôot bergachtig gebiëd langst de kust van de Zêe van Ochotsk. De vegetoasje bestoat uut taiga en toendra in 't nôordn, moerassige busschn in de centroale lêegvlakte, en weelderige busschn in 't zuudn. Der zyn vele meern en riviern. 

De bevolkienge bestoat surtout uut etnische Rusn, moa der weunn ook inheemsche Toengoesische volkern.

Chabarovsk